Here is a page extracted from Wikipedia that may contain CSS, HTML, and a lot of unformatted text.

Title: E-book
Content: Un libro dichital, tamién conoixiu como que e-book (de l'anglés electronic book), ye una publicación de libro disponible en formato dichital, que consta de texto, imachens u toz dos, y que ye leyible en ordinadors u atros dispositivos electronicos. Existen cualques dispositivos clamaus e-readers (u lectors u leyedors de libros dichitals) que son exclusivament disenyaus pa leyer iste tipo de libros.

Os formatos mas emplegaus 
I hai una gran variedat de formatos de libros dichitals pero uns pocos son os mas amplament emplegaus:
 PDF 
O formato de documento portatil (de l'anglés Portable Document Format), de l'interpresa Adobe, s'usa para cualsiquier documento dichital y tamién en os libros dichitals.
 ePUB 
Basau en o estandar libre promoviu por o International Dichital Publishing Forum (IDPF) y actualizau a partir de l'antigo formato Open eBook (.opf), ha estau adoptau por interpresas como que Google u Apple, encara que ye incompatible con Kindle.
 MOBI 
Estió creyau inicialment para o lector Mobipocket Reader (.mobi) y estió adquiriu por Amazon como que base para desembolicar o formato AZW d'os lectors Kindle.
 txt 
O formato mas sencillo de texto plano que no admite estilos de texto ni imachens.
 HTML 
O conoixiu luengache de marcau para a construcción de pachinas web sirve tamién para a visualización de libros dichitals.

Se veiga tamién 
 Amazon Kindle

Libros